Lav et referat af nedenstående tekst:

Tekst:
Bedst som man troede AaB var ved at sikre sig pladsen i mesterskabsspillet og lægge afstand til forfølgerne blamerede den nordjyske Superliga-trup sig mandag aften mod OB. På udebane tabte AaB nemlig hele 4-0 mod fynboerne, og det flotte spil, man har kunnet opleve i de to kampe mod Silkeborg og i 2-1-sejren mod AGF var afløst af store vanskeligheder med at spille sig igennem til chancer og i pauvert forsvarsspil hvor OB fik alt for god plads. AaB var ikke totalt uden chancer, men de tre bolde nordjyderne fik sendt mod mål blev alle afværget mens OB modsat fik næsten fuld valuta af deres fem skud på kassen. Casper Nielsen indledte OB's målfest efter 27 minutters spil. En lang dribletur hvor den tidligere Esbjerg-spiller satte flere AaB-spillere af endte med en kølig afslutning forbi Nicolai Larsen, og så stod der 1-0. 1. halvleg var ellers en rimelig lige affære og Jakub Sylvestrs store mulighed, som Sten Grytebust fik reddet med fingerspidserne kunne måske have givet kampen et andet forløb. Istedet blev det OB der styrede spillet og med tre mål i anden halvleg var fynboernes sejr fuldt fortjent. Joan Edmundsson blev dobbelt målscorer med målene til 2-0 og 4-0 efter henholdsvis 62 og 80 minutter. Imellem de to scoringer var det den tidligere AaB'er Rasmus Jönsson, der fik scoret til 3-0. Med nederlaget må AaB overgive den afgørende sjetteplads til Randers FC, der som AaB har 32 point, men en bedre målscore. OB derimod fik lagt afstand til bunden hvor Viborg nu er alene på den direkte nedrykningsplads med 22 point. AaB skal i aktion igen den kommende mandag når FC Midtjylland kommer til Aalborg.

Referat:
AaB blev spillet ud af banen, da de mandag aften mødte OB på udebane.